A Bizottság 3295/93/EK rendelete

(1993. november 26.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3080/93/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2], és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján, a 2. oszlopban feltüntetett megfelelő KN-kódok szerint kell besorolni;

mivel a kettős ellenőrző rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a 2674/92/EGK rendelettel [3] módosított, 3796/90/EGK bizottsági rendelet [4] 6. cikkének rendelkezései értelmében a jogosul egy meghatározott ideig még hivatkozhasson, amennyiben az 1715/90/EGK tanácsi rendelet [5] 14. cikke (3) bekezdése második albekezdésének a) vagy b) pontjában említett szerződést kötött;

mivel a mellékelt táblázatban szereplő 1. termék tekintetében a Nómenklatúra Bizottság az elnöke által kitűzött határidőn belül nem nyilvánított véleményt;

mivel a mellékelt táblázatban szereplő 2. termék tekintetében az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A kettős ellenőrző rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által közzétett, az e rendelettel meghatározott jogoknak már meg nem felelő kötelező érvényű tarifális felvilágosításra a 3796/90/EGK rendelet 6. cikkének rendelkezései értelmében a jogosult még 60 napig hivatkozhat, amennyiben az ilyen jogosult az 1715/90/EGK tanácsi rendelet 14. cikke második albekezdésének a) vagy b) pontjában említett szerződést kötött.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. november 26-án.

a Bizottság részéről

Christiane Scrivener

a Bizottság tagja

[1] HL L 277., 1993.11.10., 1. o.

[2] HL L 256., 1987.9.7., 1. o.

[3] HL L 271., 1992.9.16., 5. o.

[4] HL L 365., 1990.12.28., 17. o.

[5] HL L 160., 1990.6.26., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.100 % nyers pamutszövetből készült dzsúdókabát, kétféle, eltérő szövetszerkezetű nehéz anyagból. Bő szabású, elöl teljesen nyitott, és nem kapcsolható össze. A ruhanemű hosszú ujjú, az alján oldalsó hasítékkal és részleges bélés formájában belső erősítéssel rendelkezik.A kabát külső erősítését a gallér és a szélek mentén harmadik szövetanyag biztosítja. A ruhanemű két, széltében összevarrt szövetdarabból áll, amelyek közül a felsőt hosszirányban az ujjak alá is varrták.(Lásd a 468. fényképet) | 62043290 | A besorolást a Kombinált Nómenklatúra 1. és 6. általános értelmezési szabályai, a 62. árucsoporthoz fűzött 8. megjegyzés, valamint a 6204, a 620432 és a 62043290 KN-kód megfogalmazása határozzák meg. |

2.Hímzett függöny, amelynek 52,7 % len és 47,3 % pamut összetételű alapkelméje az össztömeg 90,2 %-a. Az össztömeg 9,8 %-át kitevő hímzett rész 100 % pamutból készült. | 63039990 | A besorolást a Kombinált Nómenklatúra 1. és 6. általános értelmezési szabályai, a XI. áruosztályhoz fűzött 7.c) megjegyzés és 2.B.c) megjegyzés, a 63. árucsoporthoz fűzött 1. megjegyzés, valamint a 6303, a 630399 és a 63039990 KN-kód megfogalmazása határozzák meg. |

+++++ TIFF +++++

|

--------------------------------------------------